Jahon energetikasi geografiyasi

Sanoat jahon, turli mintaqa va davlatlar iqtisodiyotining yetakchi tarmogʻi hisoblanadi. Uning tarmoqlari orasida yoqilgʻi-energetika tarmogʻi alohida oʻrin egallaydi. Elektr energetika sanoatning muhim tarmogʻi hisoblanib, boshqa sohalarning rivoji uchun asos yaratib beradi. Shu sababli mazkur tarmoq soʻnggi yillarda tez sur’atlarda rivojlanmoqda. Neft, koʻmir, gaz va elektr energetika sanoatlari yoqilgʻi-energetika majmuasining asosiy tarmoqlaridir.

 Neft sanoati 
Soʻnggi 70 yil mobaynida jahonda neft qazishning yalpi hajmi 8,5 barobarga ortgan. Neftga boʻlgan talab yuqoriligi sababli dengiz sayozligida neft havzalari (masalan, Shimoliy dengiz, Meksika, Gvineya, Kaliforniya koʻrfazlari) ham ishga tushirilmoqda. Norvegiya, Buyuk Britaniyada aynan shu hududlar qazib olinadigan neftning 100% ini, AQSHda esa 50% ini beradi.OPEK davlatlari (Angola, Birlashgan Arab Amirliklari, Ekvatorial Gvineya, Eron, Iroq, Jazoir, Kongo, Gabon, Kuvayt, Liviya, Nigeriya, Saudiya Arabistoni, Venesuela) hududida jahon neft zaxiralarining ⅔ qismi toʻplangan boʻlib, ular yillik neft qazishning ⅓ qismini taʼminlab bermoqda. Neftni eksport qiluvchi davlatlar tashkiloti, qisqartmasi – OPEK (inglizcha: OPEC – neft narxini muqobil ushlab turish maqsadida neft qazib oluvchi derjavalar tomonidan yaratilgan kartel hisoblanadi.thumb|OPEC ga aʼzo davlatlar. Ushbu tashkilotga iqtisodiyoti asosan neftni eksport qilishdan tushgan daromadga bogʻliq boʻlgan davlatlar aʼzo hisoblanadi. Tashkilotning asosiy maqsadi – dunyodagi neft narxlari ustidan nazorat olib borish. Neft eksport qiluvchi mamlakatlar tashkiloti, OPEK (Organization of Petroleum Exporting Countres, OPEC) – neft qazib olishni va aʼzo mamlakatlarning neft eksport siyosatini muvofiqlashtiruvchi hamda aʼzo mamlakatlar manfaatlarini himoya qiladigan xalqaro tovar tashkiloti. Tashkilot rasman 1960-yilda Venesuela tashabbusi bilan Bagʻdod konferensiyasida tashkil etilgan. Nizomi Karakas (Venesuela)da 1961-yilda qabul qilingan va keyinchalik koʻpgina oʻzgartirishlar kiritilgan. Eron, Iroq, Kuvayt, Liviya kabi mamlakatlar hisoblanadi. Aʼzo mamlakatlar Jazoir, Venesuela, Gabon, Indoneziya, Iroq, Eron, Liviya, Qatar, Kuvayt, Nigeriya, BAA, Saudiya Arabistoni, Ekvador (2003). 20-asrning 80-yillari 2-yarmida bu tashkilotga kirmaydigan mamlakatlar va Saudiya Arabistonidan neft taklifining oʻsishi natijasida OPEKning taʼsiri keskin pasaydi. Hozirgi xalqaro iqtisodiy munosabatlarda taʼsir doirasi hamon kuchli. Tashkilotning oliy organi – yiliga 2-marta chaqiriladigan konferensiya boʻlib, unda ishtirokchi mamlakatlar ishlab chiqarish strategiyasi va narxlar koʻrib chiqiladi va tasdiqlanadi. Idorasi Avstriyada joylashgan.thumb|Vena shahri-OPEC binosi (a)
Hozirgi kunda Janubi-gʻarbiy Osiyo, Shimoliy Amerika va Yevropa (MDH bilan birga jahonda qazib olinadigan qora oltin ning deyarli ⅔ qismini bermoqda. Jahondagi yirik neftni qayta ishlash zavodlari yirik neft konlari asosida yoki isteʼmolchilarga yaqin hududlarda joylashgan. Jahon mintaqalari orasida Yevropa, Shimoliy Amerika, Osiyo davlatlar orasida esa AQSH, Xitoy, Rossiya neftni qayta ishlash boʻyicha peshqadamlik qiladi.

 Gaz sanoati 
Tabiiy gaz yoqilgʻi sifatida boshqa yoqilgʻi turlaridan ekologik jihatdan nisbatan bezarar energiya manbai ekanligi bilan ajralib turadi. Maʼlumotlarga koʻra, gazning jahon boʻyicha umumiy isbotlangan zaxirasi 188,1 trillion m³ ni tashkil etadi. Soʻnggi vaqtlarda gaz qazib olish hajmi yildan yilga oshmoqda.

 Koʻmir sanoati 
Koʻmir sanoati. Qoʻngʻir va toshkoʻmir asosan, elektr stansiyalarida yoqilgʻi sifatida, qora metallurgiya va kimyo sanoatlarida foydalaniladi. Eʼtiborlisi shundaki, qazib chiqarilayotgan koʻmir asosan oʻsha davlatlarning oʻzida isteʼmol qilinadi, eksportga esa ancha kam qismi chiqariladi. Ishlab chiqarishda neft va tabiiy gazdan keng miqyosda foyldalanish koʻmirga boʻlgan talabning kamayishiga sabab boʻldi. Koʻmirning aniqlangan zaxiralari 1074,0 milliard tonnani tashkil etgan holda, jahon boʻyicha yillik qazib olish miqdori 7,7 milliard tonnaga teng (2020-yil). Qazib olingan koʻmirning 50%i Xitoy (3,9 milliard t) hissasiga toʻgʻri keladi. Hindiston (756,5 milliard t), Indoneziya (562,5 milliard t) AQSH (484,7 million t), Avstraliya (476,7 million t) kabi davlatlar ham shu soha peshqadamlari hisoblanadi. Jahon mintaqalari orasida koʻmir qazib olish hajmi Osiyo, Shimoliy Amerika va Avstraliyada yuqori.

 Elektr energetika sanoati 
Elektr energetika sanoati. Jahonda 2023-yil taxminan (30 trln kW•h) elektr energiyasi ishlab chiqarilgan. Xitoy (8,7 trln kW•h), AQSH (4,8 trln kW•h), Hindiston (2,8 trln kW•h), Rossiya (1,4 trln kW•h) Yaponiya (1,2 trln kW•h) kabi davlatlar eng koʻp elektr energiyasini ishlab chiqaradi. Elektr energiyasini ishlab chiqarishda anʼanaviy (issiqlik, gidro va atom elektr stansiyalari) yoʻnalishlar ulushi deyarli 99% ni tashkil etadi. Muqobil energiya manbalarining (quyosh, shamol, suv qalqishi, geyzerlardan olinadigan energiya) salmogʻi esa ancha past.

 Issiqlik elektr energetikasi 
Issiqlik elektr energetikasi - elektr energetika sanoatining yetakchi tarmogʻi hisoblanib, koʻmir, gaz va neft hamda ularning qoldiqlari asosida issiq bugʻ va elektr energiyasi ishlab chiqaradi. Niderlandiya (97%), JAR (91%), Polsha (87%), Ruminiya (83%), Meksika (82%) kabi davlatlarida ishlab chiqarilayotgan elektr energiyasining asosiy qismi IESlarga toʻgʻri keladi. Tuoketuo-6,7 GVt quvvatga ega Datang Tuoketuo elektr stantsiyasi Xitoyning Ichki Moʻgʻuliston avtonom viloyatida joylashgan.

Dastlab, koʻmirga asoslangan elektr stantsiyasi 2003-2006-yillarda ishga tushirilgan 600 megavatt (MVt) sakkiz blokdan iborat boʻlsa, 2011-yilda ishlab chiqarish hajmini oshirish uchun 300 MVt quvvatga ega ikkita qoʻshimcha qurilma oʻrnatildi.

2017-yilda umumiy quvvati 1320 MVt boʻlgan yana ikkita blok qoʻshilishi bilan stansiya quvvati yana oshirildi.

Yoqilgʻi zavoddan 50 km uzoqlikda joylashgan Jungʻor koʻmir konidan olinadi.

Tayjun (Xitoy), Surget GERS-2 (Rossiya) jahondagi eng yirik IESlar hisoblanadi.

 Gidro elektr energetikasi 
Gidro  elektr energetikasi - suv oqimining energiyasini gidravlik turbinalar yordamida elektr energiyasiga aylantirishga tayanadi. GESlar asosan suvi koʻp boʻlgan togʻ daryolariga, vodiylarning toraygan joylariga quriladi. Norvegiya (99%), Braziliya (92%), Albaniya (90%), Kolumbiya (70%) kabi davlatlarda elektr energiyasining asosiy qismi GESlarda ishlab chiqariladi.

 Atom elektr stansiyasi 
Atom elektro stansiyasi - elektr elektr energetikaning fan-texnika inqilobi davrida vujudga kelgan, murakkab texnologik jarayonlarni oʻzida mujassamlashtirgan tarmogʻi hisoblanadi.

 Manbalar 

Turkum:Neft sanoati
Turkum:Elektr energiya
Turkum:Gaz sanoati
Turkum:Geotermal energiya
Turkum:Atom elektr stansiyalari
Turkum:Yoqilgʻi
Turkum:Tabiiy gaz
Turkum:Geografiya
Turkum:Tarmoq
Turkum:Fan
Turkum:Rivojlanish
Turkum:Sanoat
Turkum:Avtomatlashtirish